钦定古今图书集成/方舆汇编/职方典/第1085卷 > 《吴长官庙记》明·郑岳
## 钦定古今图书集成/方舆汇编/职方典/第1085卷 > 《吴长官庙记》明·郑岳

《莆水利》，南称李长者，北称吴长官。长官名兴，唐建中
时人，性慷慨嗜义。前时故兴化县诸水，东流汇于延
寿溪，出社塘趋海。长官既塍海为田，乃于社塘筑长
堤，遏大流，南入沙塘坂，酾之为泄，以灌北洋之田，约
二千馀顷。时有蛟为孽，长官誓众持刀入水斩蛟，卒
与蛟俱毙，乡人庙而祀之。宋封为义勇侯，历元至今
五百年，而祀祭弗举，岂非旷典？今年侍御李君元阳，
按莆诸生，具以事白，檄郡丞谭侯方，与郡推沈侯鎜，
图饰庙宇，以严祀事。适郡守吴侯逵朝正还，式修其
役，命予纪之。乃书其概，糸以词曰：“若有人兮江之湄，
含灵气兮耀奇姿。捐家赀兮千亿，堰溪流兮成陂。何
怪物兮为祟？赴沧波兮手刃妖螭。变”斥卤为膏壤兮
粳稻离离。阅百千祀兮民食其遗。庙杂丛祠兮祭久
隳。涓兹佳辰兮郡侯莅之。堂庑既饰兮殽核惟时。灵
其偃蹇兮芬菲，穆将下兮逶迤。驾龙辀兮建云旗，慰
我民兮不嚬以嘻